Taljochting

Algemien
Ut de wiziging fan de Wet gemeenschappelijke regelingen (fierder: Wgr) mei yngong fan 1
jannewaris 2015 folgje foar alle gearwurkingsferbannen op basis fan de Wgr ferplichte wizigings.
De mienskiplike regeling Tresoar wurdt dêrop oanpast. De wizigings dy’t folgje út de oanpaste Wgr
binne benammen technysk fan aard. It giet ûnder oare om de terminen dy’t jilde foar de
proseduere foar sjenswizen by begrutting en jierrekken, it ferplicht stellen fan in ramtnota en
konsept jierrekken dy’t oan de dielnimmers stjoerd wurde en it eksplisyt mooglik meitsjen fan it
oprjochtsjen fan in privaatrjochtlik rjochtspersoan troch it Regionaal Historisch Centrum (hjirnei:
RHC) nei de sjenswizeproseduere by de dielnimmers en oanpassings oangeande it bekend
meitsjen.
As lêste is der in technyske oanpassing dy’t wis wol grûnstofliker gefolgen hat. Dat giet om de
oanpaste bepalings oangeande de fraach hokker bestjoersorganen dielnimme en yn relaasje dêrmei
de bestjoersgearstalling. It is in regeling dêr’t de kêsten 96 en 97 fan de Wgr op fan tapassing
binne, fanwegen it dielnimmen fan it Ryk, de provinsje en de stichting. Op grûn fan kêst 98 Wgr is
haadstik II fan de Wgr fan soartgelikense tapassing no’t in provinsjebestjoer de mienskiplike
regeling (mei) oangiet.
Dizze mienskiplike regeling wie in saneamde mingde regeling, omdat fan de kant fan it
provinsjebestjoer provinsjale steaten en deputearre steaten beide dielnamen. Op grûn fan kêst 40
lid 1 Wgr kinne provinsjale steaten, deputearre steaten en de kommissarissen fan de Kening in
mienskiplike regeling oangean elk foar safier’t sy foar de eigen provinsje it foech hawwe. Hokker
orgaan it foech hat om diel te nimmen is ôfhinklik fan de oer te dragen foegen. Allinne
dielnimmende bestjoersorganen meie ommers harren foegen oerdrage (kêst 30, earste lid Wgr).
By dizze regeling drage de minister, deputearre steaten en de stichting útfierende taken en foegen
op (kêst 2b GR). Dat betsjut dat mei it each op de systematyk fan de Wgr provinsjale steaten yn
de mienskiplike regeling gjin dielnimmer hearre te wêzen. Dat is oanpast. Provinsjale steaten binne
opstapt en dêrmei is it in kolleezjeregeling wurden. De stjoeringsrelaasjes, lykas bedoeld yn de
âlde regeling, bliuwe bestean.
As lêste binne bepalings oangeande de bestjoersgearstalling oanpast. It bestjoer fan Tresoar
bestiet út it algemien bestjoer, it deistich bestjoer en de foarsitter, neffens kêst 12, earste lid Wgr.
Yn de eardere mienskiplike regeling siet in technyske omisje foar wat de beneaming fan de
foarsitter oanbelange. De foarsitter is in bestjoersorgaan en moat troch en út it algemien bestjoer
oanwiisd wurde (kêst 13, njoggende lid Wgr). Fierders is de foarsitter tagelyk foarsitter en lid fan it
deistich bestjoer (kêst 12, tredde lid en kêst 14, earste lid Wgr). Dat is ferdútst. It algemien
bestjoer bestiet yn foargeande likegoed as hjoeddeistige fersy út sân leden (kêst 4, earste lid GR).
No’t de mienskiplike regeling nei in kolleezjeregeling omset is, moatte deputearre steaten de leden
fan it algemien bestjoer út harren midden oanwize (kêst 13, seisde lid Wgr). Der is dan dus gjin
plak mear foar leden fan de provinsjale steaten. Dat betsjut dat trije leden fan deputearre steaten
oanwiisd wurde yn it algemien bestjoer. Foar it deistich bestjoer betsjut dat dat sy mei it each op
de omfang fan it algemien bestjoer fan sân bestean sil út trije leden dy’t troch it algemien bestjoer
út syn midden oanwiisd wurde.
Kêst foar kêst
Oanhef
As gefolch fan de wiziging binne it, mei it each op kêst 40, earste lid fan de Wgr, deputearre
steaten dy’t taken oan it bestjoer fan de mienskiplike regeling opdroegen hawwe en net mear de
provinsjale steaten.
Kêst 1
Yn kêst 1 waard ûnder e. kolleksjes, de formulearring yn ‘eigendom of behear’ brûkt. Dat is
korrizjearre, de kolleksjes binne eigendom fan de dielnimmers. Der binne gjin kolleksjes dy’t ien
fan de dielnimmers allinne yn behear hawwe soe.

1

Artikel 2
It âlde kêst 2 is splitst yn in kêst oer it belang (kêst 2), oer de rjochtsfoarm (kêst 2a) en oer de
taken en foegen (kêst 2b).
It behertigjen fan de belangen bedoeld yn kêst 2 hat mei ta doel it yn de kolleksjes en argiven
ûnderbrochte kultureel erfgoed op aktive wize tagonklik te meitsjen en te hâlden foar en yn
omtinken te bringen fan in breed publyk. As lêste wurdt it literêre klimaat yn Fryslân en yn it
bysûnder de Fryske literatuer, yn de meast romme sin befoardere.
Kêst 3
It foech neamd yn kêst 19 fan de Archiefwet 1995 is oan it algemien bestjoer oerdroegen.
Fangefolgen stelt it algemien bestjoer de regels fêst. Om te soargjen foar uniformiteit wurde
binnen alle RHC’s dy’t ryksargyfbewarplak binne, de regels dy’t de minister foar de argyfbeskieden
fan it ryk fêststelt, folge.
Kêst 3a
Dit kêst is tafoege om it mooglik te meitsjen dat it bestjoer regels fêststelle kin oer it brûken fan de
Fryske taal troch Tresoar.
Kêst 4
Omdat de regeling no in kolleezjeregeling is, binne it net langer provinsjale steaten, mar
deputearre steaten dy’t de leden fan de provinsje oanwize (kêst 41, earste lid, en dêrmei ferbûn
13, seisde lid Wgr). De regeling is dêrop oanpast.
It âlde fjirtjinde lid strykt net mei kêst 22, earste lid Wgr en dêrmei ferbûn de Provinciewet. As der
net genôch leden oanwêzich binne, is der gjin kwoarum en kin der dus net besletten wurde. It
fjirtjinde lid is dêrom ferfallen.
Nei kêst 4 is in kêst 4a ynfoege dat de gearkomste fan it algemien bestjoer regelet.
Kêst 5
Dúdlik wurdt makke hoefolle stimmen elk lid hat. Foar de folsleinens is ek it rezjym oer
belangeferfrisseling opnommen sa’t dat op grûn fan kêst 22, earste lid Wgr en dêrmei ferbûn kêst
28 Provinciewet jildt, krekt as hoe’t beslútfoarming ta stân komt (kêst 22, earste lid Wgr).
Kêst 6
Kêst 31a Wgr skriuwt foar dat it iepenbier lichem beslute kin ta it oprjochtsjen fan of dielnimmen
yn privaatrjochtlike rjochtspersoanen as de mienskiplike regeling yn dy mooglikheid foarsjocht.
Oant 1 jannewaris 2015 wie dat altyd mooglik, of it moast wêze dat de mienskiplike regeling it
beheinde (kêst 31 Wgr). Yn kêst 6, fjirde lid GR wie altyd oanjûn dat der gjin beheinings binne. Om
dêryn gjin feroaring te bringen, wurdt de mooglikheid om rjochtspersoanen op te rjochtsjen
eksplisyt opnommen (lid 4 nij).
Kêst 7
Dit kêst is oanpast yn ferbân mei definysjebepalings.
Kêst 8 en 9
Dizze hjoeddeistige kêsten befetsje de bepalings fan de âlde kêsten 12, 13, 14 en 15 en binne
oanpast yn ferbân mei de definysjebepalings en it omsetten nei in kolleezjeregeling.
Kêst 10
Eksplisyt is makke út hoefolle leden it deistich bestjoer bestiet. Foar de folsleinens binne bepalings
opnommen oer de beslútfoarming yn it deistich bestjoer, sa’t dy út de Provinciewet folgje.
Kêst 13

2

Dit kêst is oanpast oan kêst 33b Wgr.
Kêst 14
Dit kêst regelet de beneaming en de taken fan de foarsitter (fan it iepenbier lichem). It âlde kêst
10, twadde lid, is ferfallen no’t it deistich bestjoer sels in útfierend orgaan is, dat syn eigen
besluten útfiere lit. Dat is gjin foech fan de foarsitter.
Kêst 16
Dit kêst is oanpast yn ferbân mei it omsetten nei kolleezjeregeling. It âlde kêst 23, sânde lid, is
ferfallen omdat de fêststelling fan bydragen in foech fan it algemien bestjoer is, net fan de minister
en it kolleezje.
Kêst 17
Dit kêst is oanpast yn ferbân mei it omsetten nei kolleezjeregeling.
Kêst 18 en 18a
Foar de lêsberens is kêst 18 opsplitst, wêrby’t de systematyk fan de kêsten 34 en 35 Wgr folge is.
Kêst 18 is oanpast oan de nije finansjele bepalings yn kêst 34, 34b en 35 Wgr. Sa is der in
ramtnota (de algemiene finansjele en beliedsmjittige ramten) yntrodusearre (lid 1) en is de termyn
foar sjenswizen nei acht wike oprutsen (lid 2). Yn it âlde kêst 20, achtste lid, wurdt foarskreaun dat
de begrutting foar goedkarren oan de provinsjale steaten en minister oanbean wurdt. Dat is yn
striid mei kêst 10:26 Awb. It algemien bestjoer stelt de begrutting fêst. Goedkarren is yn striid mei
it systeem fan Wgr. Fierder moat de begrutting oanbean wurde oan de minister fan Ynlânske Saken
en Keninkryksrelaasje as finansjeel tafersjochhâlder (kêst 34, twadde lid Wgr).
Kêst 19
It twadde lid fan dit kêst wie te ûnbegrinzge troch ‘safolle mooglik’. Der moat eksplisyt fêstlein
wurde wannear’t de kêsten 18 en 18a wol en wannear net fan soartgelikense tapassing binne. Dat
is no oanpast.
Kêst 21
Dit kêst is oanpast oan de nije finansjele bepalings yn kêst 34, 34b en 35 Wgr. Sa is in foarriedige
jierrekken yntrodusearre (lid 1).
Kêst 22
It twadde lid skriuwt foar dat it persintaazje reservearring op syn meast 10% is. Allinne foar it
wizigjen fan taken en foegen is feroaring bûten de offisjele wizigingsproseduere mooglik (sjoch kêst
10, twadde lid Wgr). It feroarjen fan it persintaazje kin dus net oan de minister en provinsje
oerlitten wurde, lykas yn de âlde regeling it gefal wie. Sadwaande is dy sin derút helle.
Kêst 23
De fêststelling fan de definitive bydragen is in foech fan it algemien bestjoer. Dy bydrage wurdt yn
de begrutting fêststeld. Neffens kêst 34, earste lid, fan de Wgr is dat in foech fan it algemien
bestjoer. De yn de begrutting opnommen bedraggen foarmje in ferplichte útjefte foar de
dielnimmers.
Kêst 24
Yn it âlde kêst 25, earste lid stiet dat goedkarring fan de minister en deputearre steaten in eask is.
Dat is yn striid mei kêst 10:26 Awb. It algemien bestjoer stelt de regels fêst.
Kêst 27
Dit kêst is oanpast om dúdlik te meitsjen wa’t easkje kin om de stikken yn te sjen.
Kêst 28

3

Dit kêst is oanpast oan it feit dat dit in kolleezjeregeling is. Yn de âlde regeling waard dizze
ferplichting ek oan provinsjale steaten oplein. Dat is korrizjearre.
Kêst 29
De beneaming, it tydlik út it amt setten en it ûntslach fan de direkteur is in foech fan it deistich
bestjoer (kêst 33b, earste lid ûnder d Wgr).
Kêst 30
No’t beneaming fan de direkteur troch it deistich bestjoer dien wurde moat leit it yn ‘e reden ek de
ferfanging en ynstruksje troch it deistich bestjoer regelje te litten.
Kêst 31
De ferwizing yn it twadde lid is oanpast.
Kêst 32
De twadde folsin oer mandaat kin ferfalle, no’t dat foech eks kêst 10:3, earste lid Awb altyd
bestiet.
Kêst 33
De bepaling is ferdútst oangeande hokker regeling fan tapassing is, en dat it in foech fan it deistich
bestjoer is om de regels fêst te stellen.
Kêst 34 tot en met 37
Dizze kêsten binne oanpast yn ferbân mei it omsetten nei kolleezjeregeling.
Kêst 38
Dit kêst is oanpast oan it nije kêst 42 Wgr.
Kêst 39
De namme fan it iepenbier lichem wie Letterhoeke. Dy namme is nea brûkt. It iepenbier lichem
stiet bekend ûnder de namme Tresoar, dy’t no ek yn dizze regeling fêstlein wurdt.

De minister fan Basis- en Fuortset Underwiis en Media,

A. Slob

Deputearre steaten fan Fryslân,

De foarsitter

de sekretaris

4

Drs. A.A.M. Brok

R.E. Bouius-Riemersma MBA MCM

Bestjoer fan de Stichting Frysk Letterkundich Museum en Dokumintaasjesintrum;

De foarsitter

de sekretaris

W. Verf

P. de Groot

Deputearre steaten fan de provinsje Fryslân,
De foarsitter

De sekretaris

………………………………..

……………………………..

De Stichting Frysk Letterkundich Museum en Dokumintaasjesintrum,
De foarsitter

De sekretaris

……………………………….

………………………………..

5